text: أرز بالجزر و الكاجو
text: #000003
text: · يغسل الأرز و ينقع بماء بارد لمدة عشر دقائق ثم يغلى المرق و يضاف له الأرز و بعد أن يغلي تهدى النار و تغطى الطنجرة و يترك حتى يقارب النضج .
text: #000006
text: · أثناء طبخ الرز تحضر الخلطة : يقلى البصل بالسمنة حتى يطرى قليلاً , تضاف حبات الكاجو و الكمون و الفلفل الأخضر و يقلب الكل لمدة دقيقة .
text: #000007
text: · يضاف الكركم و الفليلفة الحمراء و الجزر المبشور و يقلب الكل حتى يتغلف الجزر بالبهارات و يطرى .
text: #000008
text: · يضاف الغرام ماسالا و الكزبرة الخضراء و تقلب كل المقادير تقليبة واحدة ثم تضاف للأرز بحيث يكون الأرز قد قارب النضج و لم يمتص كل المرق و تقلب بالشوكة , ستلاحظين أن الأرز قد بدأ باكتساب لون أصفر جميل .
text: #000009
text: · تغطى الطنجرة و تترك حتى ينضج الأرز تماماً و يمتص كل المرق ثم يبعد القدر عن النار و يترك ليتهدى لمدة عشر دقائق .
text: #000010
text: · يضاف عصير الليمون للأرز و يقدم ساخناً مع سلطة الرايتا كوجبة خفيفة أو مع مختلف أطباق المشاوي حسب الرغبة .
text: #000011
text: إذا لم يتوفر لديك بهار الغرام ماسالا استبدليه في هذه الوصفة بالكاري .
text: #000012
text: وصفات تانية ممكن تعجبك
text: #000013
text: ماشاء الله صورة الطبق تحفة فنية والوانه بديعةومغرية للتامل
  والطريقة حلوة ومشهية
  تسلمي يارب عليها الله يعطكي العافية دايما ياقمر
text: #000015
text: شو رائعه لا والله أكتر من رائعه عن جد كتير مميز وطيب وحبو عبادة وأبو عباده كمان جربتو اليوم مع الفاهيتا وشوربه البروكلي طلعت السفرة بدا صورة على هالوصفات الرائعه والالوان الزاهيه وطبعا الطعم الشهي
  تسلم ايديك وماننحرم هالوصفات الطيبه
text: #000019
text: شي بيجنن و للنظر قبل الاكل 8)
text: #000022
text: كتير الصورة حلوة والوصفة مشهية الله لا يضيعلك تعب ويسلم دياتك على هالذوق واللمسات السحرية
  والله انت ست بيت درجة اولى الله يهني زوجك و اولادك فيك :zzz
text: #000023
text: السلام عليكم و رحمة الله و بركاته
  جازاك الله خيرا اختي منى الصورة بدا تحكي
  للاسف انا مؤجلة الوصفة الى ان يتوفر الغرام ماسالا او الكاري بس هالش يما بيمنع ازعجك باسئلتي :grin لحتى وقت يتوفرو عطول ساويه
  شو قولك ازا جربتو اول مرة بس بالجزر و من غير كاجو لاني مو متعودة ضيف المكسرات للاكل و بخاف ما يتقبلوها و كمان هل فينا نستبدل الكاجو بغير مكسرات مثلا الفول السوداني peanuts لان بحس طعمتهم قريبة لبعض مع ان الكاجو اطيب
  و هل فينا نستبدل الكركم بالزعفران
  كمان الكاجو بينباع املح بكتير من بقية المكسرات انا هيك لاحظت المهم يعني هل هيدا السبب لانك ما ضفتي ملح و كمان ازا استعملت الفول السوداني هل بحمصو و بملحو او لا
text: #000024
text: السلام عليكم و رحمة الله و بركاته
  اختي منى الفليفلة الحر خليتيها متل ما هي يعني من غير تقطيع تحتى تعطي طعمة و لما خلصت الطبخة شلتيها او فرمتيها ناعما
text: #000025
text: و لو اختي انت تامري , ممكن تحضريها اكيد من دون كاجو و ما اعتقد انك ممكن تستعملي الفول السوداني , يس جربي ليش لا
  الملح نسيت اكتبه بين المقادير و الكاجو الي استعملته هو كاجو عادي و مو مملح و نستعمله من دون تحميص
text: #000027
text: الحر فرمته ناعم و إذا ما بتحبي طعمته كتير ممكن تخليهم بحالهم و ترفعيهم بعد ما تخلص الطبخة
text: #000028
text: شكرا منى على هالوصفة الظريفة
  انا عندي جزر كتير ومحتارة شو اطبخ .....من اسبوع عملت جزرية و كاير حبيتها(ما بعرف اذا منزلة بالموقع بس اذا مو موجودة بيشرفني اشارك فيها :roll )
  وكنت حابة اعمل شي بالجزر و لاقيت هي الاكلة بس سؤالي اديش كمية الجزر الي لازم اضيفها للطبخة و مشكورة
text: #000029
text: لا و الله نادين ما بعرفها و انا بمووت على الجزر , عم استناها
  الجزر كوب مبشور و فيك تظيفي كوب و نص على كيفك
text: #000030
text: هادا بس من زووءك و لطفك اختي , مية هلا فيك نورتينا
text: #000032
text: السلام عليكم و رحمة الله و بركاته
text: #000033
text: اختي منى اشتريت مكعبات ماجي مشان جربها بعرف ان المكعبات اللي بتنعمل في البيت احسن بس قلت خليني جربهم تشوف بقى بدي اعرف قديش بدي حط ماء لكل مكعب و هل دوب المكعب في الماء و استعمله او حط ما ءبالطنجرة للرز و بعدي فتت المكعب و اخلط
text: #000034
text: لكل مكعب كوبين مي و بتدوبيهم على النار مع المي قبل اضافتهم للرز لحتى ما يبقى كتل ما دابت
text: #000035
text: ساويته و طلع كتير طيب متل ما وصفتيه
text: #000037
text: جازاك الله خيرا اختي منى
text: #000038
text: بصراحة طلع كتييييير لذيذ
  حتى اني مو قدرانة أصبر ليجي جوزي فتغديت من هلأ
text: #000041
text: وعملت السلطة كمان :grin
text: #000042
text: بصراحة كله لذيذ
text: #000043
text: هنا و عافية حبيبتي على البك و الب القطط الحلوة , كتير بحب هل الوصفة لانها سهلة و نكهتها غنية , عوافي على البك
text: #000046